Beatissime pater, cum nuper s. v. Laurentium Surepe, prepositum eclesie Aboensis, ad eandem eclesiam Aboensem tunc certo modo vacantem jn episcopum eiusdem eclesie promouerit et de illius persona dicte eclesie prouiderit seu prouiderj concesserit, dictaque prepositura seu [per] promotionem huiusmodi et assecutionem possessionis eiusdem eclesie illiusque bonorum siue per munus censecrationis vacare speretur siue exnunc vacet, suplicat humiliter s. v. deuotus orator vester Henricus Wene, artium magister ac jn decretis licentiatus, canonicus eiusdem eclesie, quatenus sibi specialem graciam facientes de dicta prepositura, que maior post pontificalem dignitas ac curata et electiua jn eadem eclesia existit, cuius fructus etc. sex marcarum argenti secundum communem exstimationem valorem annuum non excedunt …… eidem Henrico exnunc prout extunc prouidere seu prouideri ac secum, vt canonicatum et prebendam, quos jn eadem eclesia obtinet, cum illi anexa parrochiali vnacum dicta prepositura, si illam vigore presentis assequi contigerit, libere et licite [retinere] possit et valeat, dispensare digneminj de gracia speciali …… Concessum vt petitur jn presentia d. n. pape. A. car. S. Praxedis ……. Datum Rome apud Sanctum Petrum septimo jdus augusti anno octauo.